CELEX: 62016TN0026
Language: hu
Date: 2016-01-22 00:00:00
Title: T-26/16. sz. ügy: 2016. január 22-én benyújtott kereset – Görög Köztársaság kontra Bizottság

29.3.2016   
            
            
               HU
            
            
               Az Európai Unió Hivatalos Lapja
            
            
               C 111/29
            
         2016. január 22-én benyújtott kereset – Görög Köztársaság kontra Bizottság
   (T-26/16. sz. ügy)
   (2016/C 111/35)
   Az eljárás nyelve: görög
   
      Felek
   
   
      Felperes: Görög Köztársaság (képviselők: G. Kanellopoulos, G. Tsirkinidou és A. Ev. Basilopoulos)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. november 13-i bizottsági határozatot (az értesítés a C(2015) 7716. számú dokumentummal történt; közzétéve az EU Hivatalos Lapjában,HL L 303., 2015.11.20., 35. o.) abban a részében, amelyben az IR/2009/004/GR és az IR/2009/001/GR ellenőrzések eredményeképpen egyszeri és átalány pénzügyi korrekciókat írt elő a Görög Köztársasággal szemben a visszafizettetési eljárások késedelmei, az adatszolgáltatás elmulasztása és, általánosságban, az adósságkezelési eljárások hiányosságai miatt összességében 11 534 827,97 EUR összegben, a határozathoz mellékelt felsorolással együtt, és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   Jelesül, a 2011. gazdasági év tekintetében előírt 10 %-os pénzügyi átalánykorrekció vonatkozásában a Görög Köztársaság négy jogalapra hivatkozik.
   
               1.
            
            
               Az első jogalap a pénzügyi átalánykorrekciók jogi alapjának hiányára vonatkozik.
            
         
               2.
            
            
               A második, a visszafizettetési eljárásban feltárt késedelmekre vonatkozó megsemmisítési jogalap keretében a felperes azt állítja, hogy a korábbi, 2000-ben megvalósult tényállásra is vonatkozó, először 2011-ben a görög hatóságok védelemhez való jogainak megsértésével végzett, jelentőségükben a Bizottság által aránytalanul túlértékelt vizsgálatok nyomán kötelezettségszegések miatt átalánykorrekciók 2015-ben történő előírása sérti a jogbiztonság és a Bizottság azonnali közigazgatási cselekvésének általános elvét, és, mindenesetre, az említett cselekvés ésszerű határidejét.
            
         
               3.
            
            
               A harmadik, a visszafizettetési eljárásoknak a kompenzáció miatti feltárt hiányosságaira vonatkozó jogalap keretében a felperes azt állítja, hogy a Bizottság határozatából teljes egészében hiányzik a kellő és meghatározott indokolás, és a határozat elfogadására egyébként is nyilvánvaló értékelési hiba alapján került sor.
            
         
               4.
            
            
               A negyedik, arra vonatkozó jogalap keretében, hogy az 1290/2005/EK rendelet (1) 31. cikkének (5) bekezdése szerinti 50/50kritériumnak megfelelően felszámított kamatok számítása a Bizottság szerint téves volt, aminek következtében nem kerültek említésre a III. mellékletben, a felperes arra hivatkozik, hogy a Bizottság tévesen értelmezte és alkalmazta az 1290/2005 rendelet 32. cikke (1) és (5) bekezdésének rendelkezéseit.
            
         Végül a felperes a Bizottság megtámadott végrehajtási határozatának az ellenőrzés alá vont konkrét tényállások esetén előírt egyszeri korrekciókra vonatkozó további részeit illetően hivatkozik az ötödik megsemmisítési jogalapra, amely az összes tényállás tekintetében tett szükséges előzetes észrevételeket követően külön-külön vonatkozik az egyes korrekciókra, és amely jogalap a következőkön alapul: az 1290/2005/EK 32. cikkében foglalt határidők megsértése, határozatlanság, a kellő és meghatározott indokolás teljes hiánya, a Bizottság több nyilvánvaló értékelési hibája, a gondos igazgatás és az arányosság elvének megsértése, valamint a mérlegelési mozgástér átlépése a vitatott összegeknek a Görög Köztársasággal szemben történő előírása során.
   
      (1)  A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (HL L 209., 1. o.)